als_Latn dik_Latn sag_Latn
Vrasja e Ardit Gjoklajt, Veliaj jep shpjegimet
Mbrëmjen e djeshme, kreu i Bashkisë së Tiranës i është përgjigjur një sërë pyetjeve të gazetarit Fevziu e ndër të tjera ka folur edhe për vrasjen e 17-vjeçarit Ardit Gjoklaj në landfillin e Sharrës.
Veliaj tha se nuk ka asnjë përgjegjësi në lidhje me vdekjen aksidentale të të riut, ndërsa u shpreh se ka qenë i hapur për çdo hetim rreth kësaj çështjeje.
“Në momentin që flasim, Bashkia e Tiranës u ka vënë në dispozicion çdo dokument. Aksidente në kantier të Tiranës kemi gjatë gjithë kohës, nëse disa veta duan ta përdorin politikisht edhe janë në atë fazë, patjetër mund ta përdorin. Në dallim nga Lulzim Basha, unë nuk i bëj bisht as prokurorisë, as gjykatës, as policisë dhe as hetuesisë”,- tha ai ndër të tjera.
Trupi i pajetë i 17-vjeçarit Ardit Gjoklaj, banor i Kombinatit, u gjet pasditen e 7 gushtit te landfilldi i Sharrës, në grumbullin e mbeturinave. Viktima ishte punonjës sezonal në landfill, i paregjistruar dhe dyshohet se është aksidentuar për vdekje nga një mjet tip ekskavator gjatë punës.
Përgjatë gjithë këtyre muajve, opozita dhe anëtarë të shoqërisë civile me prirje të djathta kanë sulmuar kreun e bashkisë si fajtor për vrasjen e Arditit, duke qenë se Veliaj, sipas tyre, ka dhënë kontratë për njerëz pranë PS-së për të shfrytëzuar këtë landfill dhe aty nuk ka asnjë kërkesë llogarie për punonjësit. /Blitz.al/
als_Latn als_Latn als_Latn als_Latn als_Latn als_Latn